钦定古今图书集成/明伦汇编/闺媛典/第089卷 > 渠煜妻王氏
## 钦定古今图书集成/明伦汇编/闺媛典/第089卷 > 渠煜妻王氏

按《丰县志》：王氏，廪生渠煜妻，生员王讲女也。母邹尝
称：“是女吾贤子。”及归，煜适罹河患，田尽没，氏食贫，操
作资煜力学及奉翁姑，妇道无缺。姑病，氏露祷吁天
求代。姒刘早寡，氏同居三十年，身亲下之，无交谪语。
值岁大饥，人相食，氏赞煜出馀积赈贷，全活甚众。壬
午城陷，煜死，氏即投火自焚。